651 
og kun, naar de ville undflye Faren; disse have en trind 
Bagtaa uden Hudlap (Kjærænder). De leve selskabeligt og 
vandre ofte i store Skarer; kun i Parringstiden skilles de 
ad og leve i Monogami, dog tager Hannen hverken Del i 
Redebygningen, Rugningen eller Ungernes Pasning. Saa- 
snart Parringen er fuldført og Rugningen begyndt, samle 
Hannerne sig i Flokke og indfinde sig først atter hos Fa- 
milien, naar Ungerne ere flyvefærdige. De tamme Ænder 
have, ligesom Gjæssene, forandret deres Naturel og leve i 
Polygami. Næsten alle yngle ved Ferskvand, sjeldnere 
kolonivis, enkelte undertiden ved Havet. Reden er udforet 
med en Krands af Dun og Fjer, som Hunnen selv plukker 
sig af Brystet; deres Æg ere, uden Undtagelse, uplettede, 
hvide, hvidgraa, gulhvide eller grønagtige. De lægge mange, 
fra 7—20, Æg. Saasnart Ungerne ere udkrøbne, begive de 
sig i Moderens Selskab til Vandet og søge deri deres Næ- 
ring. . Denne bestaaer af Vandplanter, Bløddyr, Insekter, 
Orme, Frø, Sæd o. s. v. De fælde to Gange om Aaret, og 
mange Hanner forandre derved meget deres Udseende; 
Hunnerne ere i Almindelighed mindre, oftest meget for- 
skjellige fra Hannerne og mindre skjønne end disse; Un- 
gerne af begge Kjøn ligne, før den første Fælding, mest 
Hunnerne. Andejagten med Hund er tilstrækkeligt bekjendt ; 
paa Havet skydes Ænderne fra Baade og ved Vaager samt 
fra Baghold ved Strandbredden; i stor Mængde fanges de i 
Mellemeuropa og paa Sylt i de saakaldte Andekøier7). Dyk- 
ænderne fanges her og ved Island i store Garn, som 
+) Andekøierne paa Sylt ere indrettede paa samme Maade som i de 
forskjellige Egne af Tydskland. Paa en med Buske omplantet Dam 
holdes adskillige tæmmede Stokænder, Pibeænder, Krikænder 0. s.v., 
som lokke de vilde Ænder, der kaste sig imellem dem, ind i de til 
Dammen førende Kanaler og tilsidst ind under et Net, der er ud- 
spændt over disse. Paa denne Maade fangedes for en Del Aar siden 
hvert Efteraar paa Sylt henimod 30,000 Ænder. Nu er Udbyttet langt 
mindre, maaskee neppe 10,000 aarligt i Gjennemsnit. 
4? 
